শ্রীমঙ্গলে স্কুলছাত্র রকি হত্যায় জড়িতদের গ্রেফতারের দাবি
মৌলভীবাজারের শ্রীমঙ্গলে গত ১৩ জানুয়ারি ফিনলে চা কোম্পানির মালিকাধীন ভুড়ভুরিয়া চা বাগানের ভিতরে গাছের সঙ্গে বাঁধা অবস্থায় শ্রীমঙ্গল ভিক্টোরিয়া উচ্চ বিদ্যালয়ের নবম শ্রেণির ছাত্র ইব্রাহিম মিয়া ওরফে রকির মরদেহ উদ্ধার করে শ্রীমঙ্গল থানা পুলিশ।







ঘটনায় সঙ্গে জড়িত সড়িত সন্দেহে দুজনকে পুলিশ গ্রেফতার করলে তারা আদালতে ১৬৪ ধারায় স্বীকারোক্তি দেয়।




এই হত্যাকাণ্ডে দুজনকে গ্রেফতার করলেও রকির পরিবারের দাবি তাদের ছেলেকে শুধু দুজনই কাবু করে মেরে ফেলতে পারে না।
এই হত্যাকাণ্ডের সঙ্গে আরও কয়েকজন জড়িত ছিল। তাদের সবাইকে গ্রেফতার করে আইনের আওয়াতায় আনার জন্য পুলিশ প্রশাসনসহ উর্দ্ধতন কর্তৃপক্ষের নিকট তার বাবা মো. দুলাল মিয়া এক সংবাদ সম্মেলনে জোড় দাবি জানান।
শ্রীমঙ্গল উপজেলা প্রেসক্লাবে মঙ্গলবার দুপুরে নিহত রকিবের বাবা এক সংবাদ সম্মেলন করেন। এতে মো. দুলাল মিয়া লিখিত বক্তব্যে বলেন, আমার ছেলেকে শুধু দুইজনই হত্যা করেছে তা বিশ্বাসযোগ্য নয়। এর সঙ্গে আরও কয়েকজন জড়িত রয়েছে।
তিনি বলেন, শহরের আফতাব উদ্দিন সড়কে রহমান মিয়ার দোকানের সামনে হত্যাকাণ্ডের কিছু সময় আগে আমার ছেলের সঙ্গে হত্যাকারী তার দুই বন্ধু সাব্বির ও ফয়সালসহ আরও মো. জালাল ড্রাইভারের ছেলে সজিব, মো. সেলিম ড্রাইভারের ছেলে রিফাত রনি, গোলাম হোসেন ড্রাইভারের ছেলে অন্তর, যাত্রা বেটির ছেলে রনি ও মো. জামাল ড্রাইভারের ছেলে সাব্বিরকে একসঙ্গে দেখতে পান এলাকাবাসী।
সেখানে গিয়ে তার ছেলেসহ ৩টি মোটর সাইকেলে তার ৬-৭ জন বন্ধু দাঁড়িয়ে ছিল। তিনি যখন স্টেশন রোডের দিকে যাচ্ছিলেন তখন শাহজালাল হোটেলের সামনে তাদের দেখেছেন।
তখন তিনি কিছুই বুঝতে পারেন নাই। যখন তিনি রাতের বেলা তার ছেলেকে খোঁজাখোঁজি করেন তখন ভানুগাছ রোডস্থ হিলভিউ রেস্ট হাউজের সামনে ওই ৩টি মোটরসাইকেলের মধ্যে একটি সাইকেলে হেলমেট পরিহিত অবস্থায় দুজনকে তিনি দেখতে পান এবং পিছনে টমটম গাড়িতে আরও ২জন বসা ছিল।
সংবাদ সম্শেলনে তিনি আরও বলেন, ঘটনার প্রায় দেড় মাস আগে তার ছেলের সঙ্গে ওই বন্ধুদের ঝগড়া হয়।
তিনি যুক্তি দেখিয়ে বলেন, যে দুজন আদালতে স্বীকারোক্তি দিয়েছে তাদের চেয়ে তার ছেলে অনেক শক্তিশালী ছিল।
শুধু এ দুজনই এতো সহজে তার ছেলেকে কাবু করে হত্যা করতে পারেনা। এই হত্যাকাণ্ডের আগে তিনি স্বচক্ষে তার বন্ধুদের সবাইকে দেখেছেন।
তিনি বলেন, আমার ছেলের তার বন্ধুরা পূর্ব পরিকল্পনা করে হত্যা করেছে। এসময় তিনি ছেলের হত্যাকান্ডের ন্যায় বিচারের স্বার্থে শ্রীমঙ্গল পুলিশ প্রশাসন, মৌলভীবাজার পুলিশ সুপার ও সিলেট ডিআইজির দৃষ্টি আকর্ষণ করে বলেন, যে দুজন স্বীকারোক্তি দিয়েছে তাদেরকে পুনরায় জিজ্ঞাসাবাদ এবং তার ছেলেরর অন্য বন্ধুদেরকে আটক করলে ঘটনার মূল রহস্য উদঘাটন হবে।
এ ব্যাপারে শ্রীমঙ্গল থানার অফিসার ইন চার্জ আব্দুস ছালেক যুগান্তরকে জানান, যেহেতু ইতিমধ্যে দুজন রকি হত্যাকাণ্ডের সঙ্গে জড়িত থাকার কথা আদালতে বিস্তারিত স্বীকারোক্তি দিয়েছে, আমার মনে হয় না আর তদন্ত করতে হবে। তারপরও আমরা রকির পিতার অভিযোগ খতিয়ে দেখব।

মৌলভীবাজারের শ্রীমঙ্গলে গত ১৩ জানুয়ারি ফিনলে চা কোম্পানির মালিকাধীন ভুড়ভুরিয়া চা বাগানের ভিতরে গাছের সঙ্গে বাঁধা অবস্থায় শ্রীমঙ্গল ভিক্টোরিয়া উচ্চ বিদ্যালয়ের নবম শ্রেণির ছাত্র ইব্রাহিম মিয়া ওরফে রকির মরদেহ উদ্ধার করে শ্রীমঙ্গল থানা পুলিশ।